מ-2014 עד 2015, היא כיכבה בתור אפריל קארבר בסדרת הטלוויזיה "Chasing Life". ריצ'י הצטרפה לקאסט של "סופרגירל" ב-7 בדצמבר 2015 בתור שייבון סמיית'/סילבר באנשי. בספטמבר 2016, ריצ'י לוהקה לאחד מהתפקידים הראשיים בסדרת הדרמה הפוליטית של ABC, "השורד המיועד", בתפקיד אמילי רודס. הסדרה חודשה על ידי נטפליקס לעונה שלישית שהוקרנה לראשונה ב-7 ביוני 2019. הסדרה לא חודשה לעונה רביעית.
היא גם הופיעה בסרטים בערוץ הולמרק, בהם "Rome in Love" ו-"Love in" Winterland" לצד צ'אד מייקל מארי.
חיים אישיים.
איטליה ריצ'י נולדה בשם סטפני ריצ'י בריצ'מונד היל, אונטריו, והיא ממוצא איטלקי. היא סיימה את לימודיה באוניברסיטת קווינס שם התמחתה בעמותות צדקה ללא מטרות רווח כמו "Water Can", שחפרה ושיפצה בארות מים באפריקה. ריצ'י הייתה שגרירת "Stand Up To Cancer" ותומכת בקרן לחקר סרטן השחלות.
ריצ'י החלה לצאת עם השחקן הקנדי רובי אמל ביולי 2008. הם התארסו ב-19 באוגוסט 2014, ונישאו ב-15 באוקטובר 2016. בנם הראשון, בנם, נולד בספטמבר 2019. ריצ'י ואמל הפכו שניהם לאזרחי ארצות הברית בינואר 2020.
רש&quot;ח
אוי מיי גאד
ריס ניקולסון
ריס ניקולסון (באנגלית: Rhys Nicholson; נולד ב-22 באפריל 1990) הוא שחקן וקומיקאי אוסטרלי. ידוע בהיותו שופט בתוכנית המציאות "המרוץ לדראג של רופול דאון אנדר" משנת 2021 ואילך.
קריירה.
ניקולסון עבר לסידני ב-2009. הוא זכה להצלחה מוגבלת כקומיקאי עד 2012, אז זכה בפרס המגזין Time Out עבור הכוכב עולה החדש הטובה ביותר בפסטיבל הקומדיה של סידני. מאז הוא מופיע ברחבי העולם. הוא הופיע הפסטיבלים והופעות רבות אחרות בהן ניו יורק, פסטיבל הפרינג' של אדינבורו, פסטיבל הקומדיה של וודאפון בדבלין, פסטיבל הקומדיה של ניו זילנד ובתיאטרון סוהו בלונדון.
בשנת 2014, ניקולסון הופיע בסרט התיעודי "GayCrashers", לצד ג'ואל קריזי, בו הצמד נוסע לעיירה הקטנה קולאק ומבצעים מופע סטנד-אפ. קריזי היה מושא להתקפה הומופובית בביקור קודם בעיר.
בשנת 2016, כדי להדגיש את החשיבות של שוויון נישואין באוסטרליה, ניקולסון התחתן בפומבי עם הלסבית והקומיקאית זואי קומבס מאר בפסטיבל הקומדיה הבינלאומי של מלבורן. באותה שנה ניקולסון וקומבס מאר היו גם מועמדים שניהם לפרס בארי לתוכנית הטובה ביותר, שבו זכה קומבס מאר.
בשנת 2021, ניקולסון שימש כשופט בתוכנית המציאות "המרוץ לדראג של רופול דאון אנדר" לצד רופול ומישל ויסאז'. באותה שנה לוהק ניקולסון לתפקיד ראשי בסדרת המדע בדיוני הטלוויזיונית של נטפליקס, "המשובשים".
ניקולסון הופיע בתפקידי אורח במספר סדרות ותוכניות טלוויזיה, כולל "Housos vs. Authority", "Balls of Steel Australia", "The Morning Show", "Comedy Up Late", "Dirty Laundry Live", "The Feed", "Talkin'Bout Your Generation", "The Project" ו-"Huhesy, We have a Problem". הוא הופיע בפסטיבל הקומדיה של סידני, בפסטיבל הקומדיה הבינלאומי של מלבורן, ובפסטיבל הקומדיה Just for Laughs.
חיים אישיים.
ניקולסון הוא הומו, א-בינארי, ומשתמש בכינויי הגוף הם/הם. הוא מתגורר עם ארוסו, מגיש הרדיו טריפל ג'יי לשעבר קיראן ויטלי.
הוא אחיינו של חבר בלהקת הרוק "Machine Gun Fellatio" וחובב מוזיקה נלהב.
CIOS (כבל)
מערכת אופטית קפריסין–ישראל (באנגלית: Cyprus-Israel Optical System, בקיצור: CIOS) היא מערכת כבלים תת-ימית של כבלים בים התיכון המקשרת בין קפריסין לישראל.
היסטוריה.
חברת AT&amp;T נבחרה לביצוע התקנת הכבל בעלות של כ-10 מיליון דולר.
לכבל יש נקודות חיבור באיה נאפה ונהריה. הוא בעל קיבולת שידור של 622 Mbit/s ואורכו הכולל הוא 250 ק"מ. הפעלתו החלה ב-11 באפריל 1994.
להקת המשמר של וינה
להקת המשמר של וינה (בגרמנית: Gardemusik Wien) היא אחת מתשע הלהקות הצבאיות של צבא אוסטריה, והחשובה מביניהן. הלהקה מסונפת לגדוד המשמר האוסטרי.
היסטוריה.
הלהקה הוקמה בספטמבר 1955 והייתה שייכת בתחילה למשמר הגבול האוסטרי. בינואר 1956 הוקם באופן רשמי צבא אוסטריה ויחד עמו "גדוד המשמר של וינה". גדוד המשמר השתלט על כל המשימות הייצוגיות בתחומי וינה, ולפיכך הלהקה הצבאית של וינה סונפה אליו.
להקת המשמר של וינה היא אחת היחידות הבודדות בצבא האוסטרי שלא הושפעו מהקיצוץ הרוחבי שנערך בצבא ב-2014.
תפקידים.
להקת המשמר של וינה נוכחת בטקסים החשובים והייצוגיים ביותר של הצבא האוסטרי. כולל טקסי קבלות פנים, הסמכות שגרירים, ומצעדים צבאיים רשמיים. ללהקת המשמר ישנה מסורת ליצור מצעד חדש לרגל כל השבעה של נשיא אוסטרי. בפעם האחרונה נערך מצעד חדש לכבוד השבעתו של אלכסנדר ואן דר בלן ב-2017.
פרט לתפקידיה הרשמיים, להקת המשמר מבצעת גם הקלטות אולפן של שירים אוסטריים לאומיים. במהלך שנות קומה הרבות הפיקה הלהקה למעלה מעשרים תקליטים. הלהקה כוללת 60 חברים. מאפיין בולט של הלהקה הוא העדרם של תופים המהווים חלק חשוב בפורמט הגרמני של הלהקות הצבאיות המשמש גם את הצבא האוסטרי.
בן נצר
אביטל חן
אביטל חן (נולד ב-1958 בישראל) הוא שופט ישראלי, נשיא בתי המשפט הקהילתיים. כיהן כנשיא בתי משפט השלום במחוז ירושלים.
ביוגרפיה.
אביטל חן נולד בישראל בשנת 1958. שירת בצה"ל בין השנים 1976–1982.
בשנת 1986 סיים לימודי משפטים באוניברסיטה העברית בירושלים ובשנת 1987 הוסמך כעורך דין.
בשנים 1987–1997 עבד כעורך דין עצמאי.
ב-2022 קיבל תואר שני במנהל עסקים מהקריה האקדמית אונו.
דרכו ברשות השופטת.
בשנת 1997 מונה לשופט תעבורה. ביוני 2003 מונה לכהונת שופט של בתי משפט השלום בירושלים.
בפברואר 2009 החל לכהן כשופט נוער. בינואר 2014 מונה לסגן נשיא בתי משפט לתעבורה במחוז ירושלים. ביוני 2015 מונה לנשיא בפועל של בתי משפט השלום מחוז ירושלים. במאי 2016 מונה לנשיא בתי משפט השלום מחוז ירושלים. במסגרת פעילותו כנשיא הוביל שתי ועדות בין-משרדיות שריכזו את הטיפול ברפורמות מהותיות בדיני התעבורה.
שפט במשפטי אהוד אולמרט ופרשת מעונות ראש הממשלה, בו הואשמה שרה נתניהו.
במסגרת תפקידו כנשיא בתי משפט השלום בירושלים הקים קרן לרווחת עובדי בתי המשפט, שבמסגרתה נתרמו למעלה מ-183 אלף ש"ח לעובדים שנזקקו לעזרה.
בנובמבר 2020 מונה על ידי נשיאת בית משפט העליון, אסתר חיות, כאחראי על ההקמה ועל העברת ניהול בית המשפט הקהילתי, מארגון הג'וינט-אשלים שסייע בהקמת הפרויקט, להנהלת בתי המשפט. ב-21 באוגוסט 2022 מונה לנשיא בתי המשפט הקהילתיים במינוי לחמש שנים.
דאל (פירושונים)
סקוט קרפנטר
סקוט קרפנטר (באנגלית: Malcolm Scott Carpenter; 1 במאי 1925, בולדר – 10 באוקטובר 2013, דנוור), היה אסטרונאוט בתוכנית מרקורי.
ביוגרפיה.
סקוט קרפנטר נולד בבולדר, קולורדו. הוריו התגרשו כאשר הוא היה בן שלוש. אמו חלתה בשחפת ולכן הוא גדל אצל חברי המשפחה. בשנת 1943 הוא התגייס לצי ארצות הברית והחל ללמוד טייס. המלחמה הסתיימה לפני שהוא סיים את הקורס המלא. בשנים 1945–1949 הוא למד באוניברסיטת קולורדו וסיים אותה עם תואר באווירונאוטיקה. לאחר סיום האוניברסיטה קרפנטר חזר לצי. בשנת 1951 הוא הוסמך לטייס צי. במהלך מלחמת קוריאה הוא ביצע מספר משימות מבצעיות. לאחר סיום המלחמה הוא עבר קורס טייסי ניסוי.
בשנת 1959 קרפנטר נכלל בצוות טייסים להכנות לטיסת חלל. בשנת 1962 הוא היה טייס עתודה לג'ון גלן. במרץ 1962 הוא היה טייס של חללית מרקורי-אטלס 7. תחילת המשימה הייתה מוצלחת. בהמשך קרפנטר לא ביצע מספר הנחיות של צוות הקרקע. במהלך הנחיתה היו בעיות במערכות אוטומטיות. כתוצאה מכך הוא נחת כ-400 ק"מ מהמקום המתוכנן. קרפנטר המתין מספר שעות עד שהתגלה על ידי מסוקי הצי.
בנאס"א לא היו מרוצים מהתנהגות של קרפנטר במהלך הטיסה והוחלט להשעות אותו מהכנות לטיסות נוספות.
בשנת 1965 קרפנטר השתתף בניסויים תת-ימיים של הצי. באוגוסט 1965 הוא בילה 30 ימים במעבדה 60 מ' מתחת למים. במהלך שהייה מתחת למים הוא ערך שיחת טלפון עם צוות ג'מיני 5 שהיו בחלל.
באוגוסט 1967 קרפנטר עזב נאס"א ובשנת 1969 פרש משרות בצי ארצות הברית. הוא פתח חברה Sear Sciences שעסקה בניצול משאבי האוקיינוס. הוא שיתף פעולה עם ז'אק קוסטו. קרפנטר השתתף במספר משימות תת-ימיות.
קרפנטר היה נשוי ארבע פעמים ונולדו לו שמונה ילדים.
בספטמבר 2013 הוא עבר שבץ מוחי, אושפז בבית חולים בדנוור ונפטר כעבור חודש.
על פעילותו לקרפנטר הוענקו עיטורים של ארצות הברית, קוריאה הדרומית והאומות המאוחדות.
קרפנטר כתב מספר ספרים על פעילותו וספרי מדע בדיוני.
מלחמת דוד ואיש בושת
גוטביה רג'פקסה
שומוג'סנטפאל
שומוג'סנטפאל (בהונגרית: Somogyszentpál) הוא כפר במחוז שומוג' בהונגריה, בנפת מרצאלי.
מיקום.
היישוב ממוקם בשומוג'י הפנימית (הנוף המרכזי של הרי טרנסדנוביה, שטחו הוא 3,000 קמ"ר, גובהו הממוצע הוא 173.2 מטר מעל פני הים), בקצה הדרום-מערבי של נאג'-ברק (אחד מתתי האזורים הקטנים של הונגריה, אחד הגורמים האקולוגיים המגדירים את אגם הבלטון הקטן), דרומית מזרחית לכפר בלטונקרסטור (Balatonkeresztúr).
היסטוריה.
שומוג'סנטפאל הוקמה בשנת 1929 על ידי מיזוג של שני כפרים, ואריאשקר (Varjaskér) וטוטסנטפאל (Tótszentpál). באותה תקופה, היישוב היה עדיין הכפר השלישי בגודלו במחוז מרצאלי עם 1,750 תושבים. היום פחתה אוכלוסייתה לפחות מ-1,000 איש.
ואריאשקר (Varjaskér) הוא יישוב מתקופת התיישבות המדיארים במרכז אירופה (שנקראת בהונגרית "תפיסת המולדת" או "כיבוש המולדת"). הכפר הוזכר לראשונה בכתב (1226), בשם Ker, לאחר מכן Keér, לאחר מכן הופיע במסמכים בשנים 1292 ו-1321, ומאוחר יותר גם ברשימת המעשר האפיפיורי של 1332–1337.